གར་ལྟར་ཡང་།ལོ་གཅིག་ཙམ་མ་སོང་གོང་སྐོར་སྲུང་ལྷན་ཁང་གི་འགོ་འཛིན་ཁོང་ཟླ་སྔོན་མའི་ཟླ་མཇུག་ལ་གར་སོང་ཆ་མེད་དུ་གྱུར་བ་དང་།ཁོང་གི་བཟའ་ཟླས་ཧྥ་རན་སིའི་སྐོར་སྲུང་བར་བརྗོད་དོན།ཁོང་ཧྥ་རན་སི་ནས་རྒྱ་ནག་ལ་ཕྱིར་ལོག་བྱས་རྗེས་གང་སོང་ཆ་མེད་དུ་གྱུར་པའི་སྙན་སེང་ཞུས་རྗེས་ཧྥ་རན་སིའི་སྐོར་སྲུང་ལྷན་ཁང་ནས་ཁོང་གི་གནད་དོན་ཐད་རྟོག་ཞིབ་བྱ་རྒྱུ་ཡིན་ཞེས་བརྗོད་ཡོད་རུང་།དོན་དངོས་ཐོག་ཁོང་ཧྥ་རན་སིའི་ས་ཐོག་ནས་གར་སོང་ཆ་མེད་དུ་གྱུར་པ་མིན་པར་བསྙད་ནས་ཁོང་གི་གནད་དོན་དེར་དེ་ཙམ་གྱི་སྣང་ཆེན་བྱས་མེད།རྒྱལ་སྤྱིའི་སྐོར་སྲུང་ལྷན་ཁང་ནས་ཐད་ཀར་རྒྱ་ནག་གཞུང་ལ་ཁོང་གང་དུ་ཡོད་མེད་ཀྱི་གནས་ཚུལ་དྲི་ཞིབ་བྱས་ཡོད་རུང་སྐབས་དེར་རྒྱ་ནག་ནང་རྒྱལ་ཡོངས་དུས་ཆེན་ཁེལ་སྟབས་དེ་ལ་ཕྲལ་དུ་བརྡ་ལན་གང་ཡང་མ་རགའོན་ཀྱང་།ཁོང་བོར་བརླགས་སོང་ནས་ཉིན་བཅུ་གཉིས་ཀྱི་རྗེས་རྒྱ་ནག་གཞུང་གིས་གསལ་བསྒྲགས་ཤིག་སྤེལ་བའི་ནང་ཁོང་ད་ལྟ་ལྐོག་ཟ་རུལ་སུངས་ཀྱི་དོགས་གཞིའི་འོག་བཀག་ཉར་བྱས་ནས་དྲི་བརྩད་བྱེད་བཞིན་ཡོད་པར་བརྗོད་འདུག